Gandia posa a punt el dispositiu de Serveis Bàsics per a Falles
14 març 2019

## Gandia posa a punt el dispositiu de Serveis Bàsics per a Falles14 març 2019Última actualització: 14 juliol 2025

![](../gestion/img/Dispositiu-Falles.jpg)  
  

El Regidor Delegat de Serveis Bàsics al Ciutadà i Qualitat Urbana, **Miguel** **Á****ngel Picornell** ha explicat aquest matí el dispositiu que es posarà en marxa des del seu Departament per a les Falles.

El regidor ha informat que el dispositiu no es limita només als dies de les festes sinó que ja s'està treballant en diverses qüestions tal com els desplaçaments de contenidors que es troben als carrers on s'instal·laran les carpes de les diferents comissions o els monuments fallers, el repartiment de contenidors en els centres escolars on es creme una falla, la instal·lació de més contenidors de vidre per afavorir el reciclatge o la revisió dels hidrats de la ciutat perquè els bombers no tinguen problemes de subministrament durant la cremà.

Pel que fa al dispositiu dels dies festius, Picornell ha explicat que hi haurà 3 brigades d'obra, 1 brigada de mobiliari urbà, dos inspectors d'incidències, una brigada de repartiment d'intendència i una d'electricistes. Per al dia de la cremà, el Departament disposarà de 28 treballadors, tres pales tractores mecàniques, tres camions, dues netejadores i dues cubes.

Un altre dels aspectes que ha destacat el regidor és que s'ha sol·licitat formalment a la Junta Local Fallera que trasllade a totes les comissions un seguit de recomanacions per gestionar els residus generats pels Casals fallers.

Picornell ha volgut agrair als treballadors i funcionaris encarregats del dispositiu: “_Fa__n treball excepcional i com a govern tenim l'obligaci__ó_ _d'agrair-los la seua dedicaci__ó__. Mentre uns gaudeixen de la festa altres treballen perqu__è_ _la ciutat no s'ature_". 

Per finalitzar s'ha informat que pel que fa a la recollida d'escombraries, els camions començaran a fer els recorreguts a partir de les 2 del matí des del 15 al 19 de març exceptuant la zona de Grau i platja on la recollida serà a partir de les 00.00 hores.

[Twittear](https://twitter.com/share)